  Майя Бывальцева 15-тӥ куартолэзе Ижкар пыр Брест – Иркутск – Брест калыккуспо автопробеге пыриськисьёс ортчозы. 18 часын соосты Кузебай Герд нимо йӧскалык музейын пумиталозы. Со сярысь Удмуртиысь лулчеберетъя министерстволэн пресс-службаез ивортӥз. «Содружество: от Буга до Байкала» автопробег 8-тӥ куартолэзе Брест крепость дорысь вырӟиз. Отчы пыриськисьёс Белоруссилэн, Россилэн Европаысь люкетэз, Сибирь пыр ортчозы. Сюрессылэн пумыз Иркутскын но Байкал ты дорын луоз. 16-тӥ куартолэзе Белоруссилэн делегациез Удмуртилэн шоркарысьтыз Перме кошкоз Автопробеглэн ужпумез – Быдӟым Атыкай ож дыръя совето калыклэн подвигез, Брест крепостез геройлыко возён сярысь тодэ ваёнъёсты утён, егитъёслы атыкай музъемез гажан мылкыд пыӵатон, Белоруссиын но Россиын улӥсь калыкъёслэсь эшлыко кусыпъёссэс юнматон. Тегъёс: Авто Ижкар Белоруссия Удмуртия БыдӟымАтыкайож тодынвозён  